ભાજપે પણ નવી નીતિ અપનાવી હતી તે પ્રમાણેજીતાડી શકે તેવા ગમે તેને પક્ષમાં લેવા. ગમે તેવા એટલે ગમે તેવા. ગુંડા,મવાલી, ભ્રષ્ટાચારી, બેઇમાન, બળાત્કારી, વ્યભિચારી ગમે તેવા હશે તેચાલશે, પણ બેઠકો જીતાડી આપવા જોઈએ. તેના કારણે કાળા કામા કરનારા રેડ્ડીબંધુઓ કર્ણાટકમાં ભાજપના ચૂંટણી ફંડનો મુખ્ય આધાર પણ બન્યા અને બેલ્લારીતથા આસપાસના વિસ્તારોમાં ભાજપને જીત અપાવવામાં પણ મહત્ત્વના બન્યા.2004થી બેલ્લારી ભાજપનો ગઢ બની ગઈ હતી. પછીતો રેડ્ડી બંધુઓ કોલસાનીચોરીમાં પકડાયા, જેલમાં ગયા, એક ભાઈ જી. જર્નાદન રેડ્ડી હદપાર થયેલા છે.તેથી બેલ્લારીમાં આવતા નથી, પણ નજીકના ચિત્રદુર્ગ જિલ્લાના મોલ્કામુરુગામમાં બેસીને પ્રચારનો દોર સંભાળતા હોય છે. રેડ્ડી બંધુઓનો મુખ્ય એજન્ટએટલે શ્રીરામુલુ. વિધાનસભાની ચૂંટણી થોડા મહિનાઓ પહેલા યોજાઈ ત્યારેશ્રીરામુલુનું નામ ભાજપના સંભવિત નાયબ મુખ્યપ્રધાન તરીકે બોલાતું હતું.રેડ્ડી બંધુઓને સુષ્મા સ્વરાજે પોતાના ભાઈઓ કહ્યા હતા, પણ કોલસાના કાળાકામો કર્યા પછી, ભાઈઓની જેલયાત્રા પછી ભાજપ સત્તાવાર રીતે તેમને મોટાહોદ્દા આપી શકે નહિ. તેથી તેમના મળતિયા શ્રીરામુલુને આગળ કરાયા હતા.જોકે વિધાનસભામાં અજબ ખેલ થયો અને ગોવામાં ભાજપે કર્યું હતું તેકર્ણાટકમાં કોંગ્રેસે કરી બતાવ્યું. ભરબપોરે જેડી(એસ)ના દેવે ગોવડાને ફોનકરીને તેમના પુત્રને મુખ્યપ્રધાન બનાવવા માટે કોંગ્રેસે નિમંત્રણ મોકલીઆપ્યું હતું. ભાજપની ગણતરી જેડી(એસ)નો ટેકો લેવાની હતી, તેના બદલેજેડી(એસ)ની પોતાની જ સરકાર બની ગઈ.